b'\n_START_ARTICLE_\nMadonas \xe2\x80\x94 Trepes valnis\n_START_PARAGRAPH_\nMadonas\xe2\x80\x94Trepes valnis ir izliekta iegarenu paugurgr\xc4\x93du josla. T\xc4\x81 atrodas Aronas paugurl\xc4\xabdzenum\xc4\x81, uz kop\xc4\x93ja va\xc4\xbc\xc5\x86veid\xc4\xabga pac\xc4\x93luma starp Madonu un Neretas lejteci, robe\xc5\xbejosl\xc4\x81 starp Praulienas un M\xc4\x81rcienas pauguraini. Augst\xc4\x81k\xc4\x81 virsotne posm\xc4\x81 starp Labonas ezeru un Aiviekstes ieleju ir Kr\xc4\x81ku kalns (166,4 m vjl.), puskilometru uz rietumiem no Dreima\xc5\x86u (Sv\xc4\x93tes) ezera. Visa va\xc4\xbc\xc5\x86a augst\xc4\x81k\xc4\x81 virsotne ir Vadzoles kalns (175 m vjl.), kur\xc5\xa1 atrodas 4 km uz Z\xe2\x80\x94ZA no Krustkalnu dabas rezerv\xc4\x81ta. Ieleja, kas atrodas austrumos no va\xc4\xbc\xc5\x86a starp Dreima\xc5\x86u un Plenc\xc4\xab\xc5\xa1u ezeru, atrodas apm\xc4\x93ram 95\xe2\x80\x9499 m vlj., bet tuvum\xc4\x81 eso\xc5\xa1o pauguru virsotnes atrodas 130\xe2\x80\x94135 m vjl., t\xc4\x81tad tie ir apm\xc4\x93ram 40 m augsti un viet\xc4\x81m diezgan st\xc4\x81vi.'